Visit Site
Recommended byColombia
తెలుగు, తమిళ భాషల్లో తెరకెక్కిన నోటా నిరాశపరచగా టాక్సీవాలా సోసోగా ఆడింది. భారీ అంచనాల మధ్య వచ్చిన డియర్‌ కామ్రేడ్ కూడా ఫ్లాప్‌ అవ్వటంతో విజయ్‌ దేవరకొండ స్టామినా మీద అనుమానాలు ఏర్పాడ్డాయి. దీంతో తన నెక్ట్స్ సినిమా విషయంలో చాలా జాగ్రత్తలు తీసుకుంటున్నాడు విజయ్‌ దేవరకొండ. ప్రస్తుతం క్రాంతి మాధవ్‌ దర్శకత్వంలో తెరకెక్కుతున్న వరల్డ్‌ ఫేమస్‌ లవర్‌ షూటింగ్‌లో బిజీగా ఉన్న విజయ్‌, ఓ ప్రముఖ మేగజైన్‌లో దర్శనమించ్చాడు.
Also Read: Sye Raa: స్టడీగా సైరా.. ఎనిమిదో రోజు కలెక్షన్స్‌ కెవ్వు కేక
ప్రముఖ ఫిలిం మేగజైన వోగ్‌ కోసం విజయ్‌ దేవరకొండ చేసిన ఫోటోషూట్‌ స్టిల్స్‌ సోషల్ మీడియాలో వైరల్‌గా మారాయి. ఈ మేగజైన్‌కు ఇచ్చిన ఇంటర్వ్యూలో తన పర్సనల్‌ విషయాలతో పాటు ఫిలిం జర్నీ, లైఫ్ స్టైల్‌ లాంటి విషయాలను షేర్‌ చేసుకున్నాడు. ఈ షోటో షూట్‌లో స్టైలిష్‌ లుక్స్‌తో తనదైన రౌడీ యాటిట్యూడ్‌తో ఆకట్టుకున్నాడు విజయ్ దేవరకొండ. ఇప్పటికే యూత్‌లో మంచి క్రేజ్‌ సొంతం చేసుకున్న విజయ్‌ దేవరకొండ ఈ స్టిల్స్‌తో వారికి మరింతగా అలరిస్తున్నాడు.
ఇక సినిమాల విషయానికి వస్తే ప్రస్తుతం క్రాంతి మాధవ్ దర్శకత్వంలో తెరకెక్కుతున్న వరల్డ్‌ ఫేమస్‌ లవర్‌ షూటింగ్‌లో బిజీగా ఉన్నాడు విజయ్‌. రాశీ ఖన్నా, కేథరిన్‌ థ్రెస్సా, ఐశ్వర్య రాజేష్‌, ఇసా బెల్లాలు హీరోయిన్లుగా నటిస్తున్న ఈ సినిమా చిత్రీకరణ చివరి దశకు చేరుకుంది.
Also Read: Rakul: హ్యాపీ బర్త్‌డే గార్జియస్‌ బ్యూటీ రకుల్‌
ఇప్పటికే తమిళ దర్శకుడు ఆనంద్‌ అన్నామలై దర్శకత్వంలో మరో సినిమాను ప్రారంభించాడు విజయ్‌ దేవరకొండ. హీరో పేరుతో తెరకెక్కుతున్న ఈ సినిమాలో విజయ్‌ బైక్‌ రేసర్‌గా నటిస్తున్నాడు. అయితే ఇప్పటికే ఓ షెడ్యూల్ పూర్తి చేసుకున్న ఈ సినిమాను ప్రస్తుతం పక్కన పెట్టేశారన్న ప్రచారం జరుగుతోంది. కానీ ఈ వార్తలపై చిత్రయూనిట్ ఎలాంటి క్లారిటీ ఇవ్వలేదు. ఈ రెండు సినిమాలతో పాటు డాషింగ్ డైరెక్టర్ పూరి జగన్నాథ్‌ దర్శకత్వంలో ఫైటర్‌ సినిమాను ప్రకటించాడు. ఈ మూవీ త్వరలో సెట్స్‌ మీదకు వెళ్లనుంది.
విజయ్‌ దేవరకొండ
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.